मार्च महीने की शुरूआत राशि स्वामी बुध की वक्री अवस्था में आठवें भाव में गोचर के साथ हो रही है। इस माह के बाद बुध आपकी राशि से नवम भाव में भ्रमण करेंगे। इस अवधि में आपको त्वचा संबंधी रोग, बुख़ार, सर्दी, इत्यादि होने की संभावना है। गुरु की वक्री के कारण दाम्पत्य जीवन और प्रोफ़ेशनल जीवन में कुछ मुसीबतों का सामना करना पड़ सकता है। आपके चौथे भाव में वृ्श्चिक राशि से मंगल आपकी रोगों को और ज़्यादा बढ़ा रहा है। चोट लगने की संभावना ज़्यादा है, एहतियात बरतना बहुत ज़रूरी है। छठे भाव में मंगल के साथ शनि के जाने से कोई पुरानी बीमारी फिर से आपको अपने चपेट में ले सकती है। बड़े-बुजुर्गों को पित्त विकार के कारण समस्या हो सकती है। सात्विक विषयों की ओर आपकी रूची ज़्यादा रहेगी। यात्रा के दौरान थोड़ी एहतियात बरतने से होने वाली दुर्घटनाओं से बचा जा सकता है। आर्थिक स्थिति पहले से बेहतर रहेगी और कारोबार भी सुचारू रूप से चलेगा। शत्रु हावी हो सकते हैं, लेकिन आप उनका सामना पूरी साहस के साथ करने में सफल रहेंगे। गुरु तीसरे भाव से नौवें भाव और आय भाव को शुभता प्रदान कर आपकी आमदनी बढ़ा रहे हैं। राहु के कारण आपकी कार्यक्षमता में वृद्धि होगी। अचानक से ख़र्चों के बढ़ने से परेशानी हो सकती है। इस समय आपकी कल्पनाशक्ति क़ाबिले तारीफ़ रहेगी।